Дзіўна таксама, што падзеі ў далёкай Фаціме пераклікаюцца з падзеямі з гісторыі нашай краіны і былога СССР. У Фаціме было прадказана аб адраджэнні Касцёла ў Расіі, толькі павінна споўніцца ўмова – аддаць гонар Беззаганнаму Сэрцу Марыі. А што адбылося ў рэчаіснасці? 25 сакавіка 1984г. Ян Павел II разам з біскупамі з усяго свету, на плошчы св. Пятра ў Рыме, перад фігурай Маці Божай Фацімскай моліцца за СССР, прысвячаючы яго ў апеку Беззаганнаму Сэрцу Марыі. А ўжо літаральна праз год наступаюць вялікія перамены: змяняецца палітычная ўлада, адбываецца перабудова, адраджэнне царкоўнага жыцця.